Tawsit tis snat seg uḥric-agi amezwaru (tasekla tamensayt) d tawsit yaɛnan tasrit, deg tewsit-agi n tesrit ad tt-naf tesɛa sin n yinnan, innan ɣezzifen d yinnan wezzillen: ( innan ɣezzifen deg-s: tumgist, tiqsiḍin, timucuha, ma d innan wezzilen deg-s: inzan d lemɛun, d temsaɛreq. Innan-agi n tesrit sɛan azal muqren, sɛna amkan d amuqqran deg tmetti d tudert n umdan aladɣa deg talliyin-nni yezrin akken i d-yenna M.DJELLAOUI: tumgisin, tiqṣiḍin, timucuha, inzan, lemɛun, timsaɛreq, d tiwsatin n tesrit tamensayt yuɣen amkan s tehri di tmetti n wemdan aqbayli di talliyin-nni yezrin2.